मौर्य काल के प्रस्तर शिल्प से बनी इस मूर्ति की विशेषता इसकी ओपदार चमक है। कई सदी के बाद भी इस मूर्ति की चमक ज्यों-की-त्यों बनी हुई है। इसे चुनार पत्थर से बनाया गया है। चुनार पत्थर यूपी के मिर्जापुर में पाया जाता है। उसे तराश कर मूर्तियां बनाई जाती हैं। इस पर जो पॉलिश है उसे मौर्यन पॉलिश कहा जाता है। 2300 साल जमीन के अंदर रहने के बाद भी इन पत्थरों की चमक मौर्यन पॉलिश की वजह से ही ज्यों-की-त्यों बरकरार है। यही पत्थर अशोक द्वारा बनवाये पिलर में सारनाथ, वैशाली और कुम्हरार में हमें देखने को मिलता है। मौर्य काल की सारी मूर्तियां इसी पत्थर से बनाई जाती थीं।